



SURAH AL-QARI'AH 

Surah Qiamat Yang Menggemparkan 

(Makkiyah) 




Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Hari Qiamat yang amat menggemparkan(l). Apakah Hari 
Qiamat yang amat menggemparkan itu?(2). . Dan tahukah 
engkau apakah Hari Qiamat yang amat menggemparkan 
itu?(3). Pada hari itu, manusia seperti kelkatu yang 
berkeiiaran(4). Dan gunung-ganang (berterbangan) seperti 
bulu-bulu yang dibusarkan(5). Barang siapa yang berat 
timbangan amalannya(6). Maka ia (akan ditempatkan) dalam 
kehidupan yang senang-lenang di Syurga(7). Dan 
barangsiapa yang ringan timbangan amalannya(8). Maka 
tempat kembalinya ialah Neraka Hawiyah(9). Dan tahukah 
engkau apakah Neraka Hawiyah itu?(10). Itulah Neraka yang 
amat panas."(11). 

Kata-kata bererti Hari Qiamat. Kata-kata itu 

sama dengan nama-nama Qiamat yang lain seperti: 

Kata-kata menyarankan makna ledakan 

yang menggemparkan dan menggentarkan hati 
dengan peristiwa-peristiwanya yang dahsyat. 

Keseluruhan surah ini memperkatakan tentang 
hakikat Hari Qiamat, peristiwa-peristiwa yang berlaku 
di dalamnya dan kesudahannya, la menayangkan satu 


pemandangan dari pemandangan-pemandangan Hari 
Qiamat. 

Pemandangan yang ditayangkan di sini ialah 
pemandangan huru-hara dan kemusnahan yang 
berlaku kepada manusia dan gunung-ganang. Pada 
hari itu, umat manusia kelihatan seolah-olah makhluk- 
makhluk yang amat kecil walaupun mereka ramai: 

(J) 

"Seperti kelkatu yang berkeliaran"(4) 

yang berterbangan simpang-siur menuju kebinasaan, 
la terbang tanpa arah dan tanpa matlamat. Pada hari 
itu juga, gunung-ganang yang kelihatan kukuh dan 
gagah menjadi seperti bulu-bulu yang dibusarkan, 
berterbangan dilontar-lontar dan dipermain-mainkan 
angin, la memberi gambaran yang seimbang apabila 
Hari Qiamat itu dinamakan dengan jaitu satu 
kata-kata dimana lafaznya, bunyinya serta semua 
hurufnya turut serta memberi bayangan yang selaras 
dengan kesan-kesan Qiamat yang berlaku kepada 
manusia dan gunung-ganang dan menyampaikan 
saranan-saranannya kepada hati dan perasaan 
manusia sebagai persediaan untuk menayangkan 
babak Hisab dan Balasan di akhir pemandangan itu. 


(Pentafsiran ayat-ayat 1-3) 

"Hari Qiamat yang amat menggemparkan(l). Apakah Hari 
Qiamat yang amat menggemparkan itu?(2). Dan tahukah 
engkau apakah Hari Qiamat yang amat menggemparkan 
itu?"(3) 


Surah ini dimulakan dengan sepatah kata yang 
seolah-olah seperti sebiji bom: 



’ Hari Qiamatyang amat menggemparkan."(1) 


la disebut menunggal tanpa sebarang penerangan, 
kerana nada kata-kata itu sendiri sudah cukup 
menyampaikan saranan-saranannya yang mengerikan. 
Kemudian disusul dengan pertanyaan yang 
menggerunkan: 

"Apakah Hari Qiamatyang amat menggemparkan itu?"(2) 

Kerana Hari Qiamat merupakan suatu peristiwa 
yang menakutkan dan tidak jelas, yang menimbulkan 
tanda tanya. 

Kemudian pertanyaan itu dijawab dengan sebuah 
pertanyaan yang membayangkan kejahilan 
(pendengarnya): 



"Dan tahukah engkau apakah Hari Qiamat yang amat 
menggemparkan itu?"(3) 

Kerana Hari Qiamat merupakan satu peristiwa yang 
sukar dimengerti dan difahami. 

Kemudian barulah dijawab dengan menceritakan 
peristiwa-peristiwa yang berlaku pada hari itu. la tidak 
menjawab dengan menerangkan hakikat Hari Qiamat 
itu sendiri, kerana hakikatnya merupakan sesuatu 
yang di luar tanggapan manusia. 


(Pentafsiran ayat-ayat 4 - 11] 



“Pada hari itu, manusia seperti kelkatu yang berkeliaran(4). 
Dan gunung-ganang (berterbangan) seperti bulu-bulu yang 
dibusarkan."(5) 


Inilah pemandangan pertama bagi Hari Qiamatyang 
amat menggemparkan itu iaitu pemandangan yang 
menggoncangkan hati dan menggigilkan segenap 
sendi. Setiap pendengar merasa segala sesuatu yang 
tercacak kukuh di bumi hancur lebur menjadi debu- 
debu yang berterbangan. Kemudian tibalah babak 
akhir seluruh manusia di hari itu: 



"Setelah itu, barangsiapa yang berat timbangan 
amalannya(6). Maka ia (akan ditempatkan) dalam kehidupan 
yang senang-lenang di Syurga(7). Dan barang siapa yang 
ringan timbangan amalannya(8). Maka tempat kembalinya 
ialah Neraka Hawiyah(9). Dan tahukah engkau, apakah 
Neraka Hawiyah itu?(10). Itulah Neraka yang amat 
panas. "(1 1) 


Yang Berat Timbangan Amalannya Kembali Ke Syurga 

Berat ringan timbangan amalan itu menyarunkan 
adanya amalan-amalan yang bernilai dan dihargai 
Allah, dan adanya amalan-amalan yang tidak bernilai 
dan tidak dihargai Aliah. Inilah keseluruhan yang 
dapat difaham dari ungkapan ayat ini. Inilah - 
Wallahu a'lam - yang dimaksudkan Allah dengan 
firman-Nya itu. Percubaan menceburkan diri dalam 
perdebatan-perdebatan 'aqiiyah dan lafziyah 
mengenai maksud-maksud dari ungkapan ayat itu 
merupaan satu perbuatan biadab terhadap Al-Qur'an, 
di samping merupakan satu usaha sia-sia yang 
didorong oleh kekosongan hidup, yang menghalangi 
seseorang dari memberi perhatian yang sebenar 
terhadap Al-Qur'an dan Islam. 

"Barang siapa yang berat timbangan amalannya. "(6) 

Yakni menurut pertimbangan dan penilaian Allah. 

"Maka ia (akan ditempatkan) dalam kehidupan yang senang- 
lenang di Syurga. "(7) 


Yang Ringan Timbangannya Kembali Kepada 
Ibunya Neraka 

Kenyataan ini ditinggalkan begitu sahaja tanpa 
penjelasan, dan ini menimbulkan dalam hati suasana- 
suasana puas hati, dan itulah kemuncak keni'matan. 

“Dan barang siapa yang ringan timbangan amalannya. "(8) 
Yakni menurut pertimbangan dan penilaian Aliah. 

"Maka tempat kembalinya ialah Neraka Hawiyah."(9) 

Makna asai (J ialah "ibu". Si ibu ialah tempat kanak- 
kanak kembali mencari perlindungan, sedangkan ibu 
tempat kembali bagi orang-orang yang ringan 
timbangan amalannya untuk mencari perlindungan 
pada hari itu ialah Neraka Hawiyah. Pengungkapan ini 
sangat indah dan memberi imbangan makna yang 
khusus. Ia juga merupakan satu kenyataan yang tidak 
jelas sebagai persediaan untuk diiringi dengan 
penjelasan yang menjadikan kesan kenyataan itu 
bertambah mendalam lagi: 

Satu pertanyaan yang menyarankan kejahilan 
(pendengarnya) untuk menggerunkan. Ini suatu gaya 
bahasa yang lumrah dalam Al-Qur'an untuk 
mengeluarkan sesuatu persoalan dari batas 
kefahaman dan tanggapan manusia. 


Kemudian dijawab dengan nada penamat kata: 

"Itulah Neraka yang amat panas.(1 1) 

Itulah ibu tempat kembalinya orang-orang yang 
ringan timbangan amalan mereka untuk mencari 
perlindungan. Biasanya, pada ibulah terdapat 
keamanan dan ketenangan, tetapi malangnya orang- 
orang ini mendapat pada ibunya Neraka yang amat 
panas. Ini adalah suatu ungkapan yang menimbulkan 
rasa terkejut yang membayangkan hakikat yang 
kejam. 


